**Casa de trecatori**

*Mihai Păcuraru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CASĂ DE TRECĂTORI

Casa fără suflete în ea e mai greu mormânt.

În aer cu sclipiri de ace sarcofag nu e,

doar în mare nisip de ani și de cruci împrăștiat

în etajele apei,cu flori topite.

Trecătorul a pornit din streașina vârstei,

devenit plecatul din vârful aplecat spre

rădăcina șubrezită de imaginile

unui copil ce ghicește și tace într-o

gigantică scoică cu oameni în valuri.

De ce ocolești,trecătorule,plecatule din

icoanele scurse pe pereți de plânsul unei

bunici ce caută ziua prin lada de zestre-

copac rămas în fluturarea unui apus

prin care se strecoară zumzet de albine.

Casa fără suflete,casă de trecători cu umbre îmbrăţişate.